ILOVEYOU

ILOVEYOU (), dar žinomas kaip VBS/Loveletter, – VBScript kalba parašytas kompiuterinis virusas. Virusas labai greitai išplito elektroniniu paštu per kelias dienas nuo 2000 m. gegužės 4 d. Viruso plitimas prasidėjo Honkonge (Kinija). Atsiųsto laiško tema buvo paprastas ir įtarimų nekeliantis užrašas „ILOVEYOU“ ( – aš tave myliu), o prie laiško buvo prisegta „LOVE-LETTER-FOR-YOU.TXT.vbs“ rinkmena.

Programėlę sukūrė filipinietis informatikos studentas Onel de Guzman. Informacija padėjusi jį išaiškinti buvo pirmose dviejose skripto eilutėse:

 rem barok -loveletter(vbe) <i hate go to school> 
 rem by: spyder / ispyder@mail.com / @GRAMMERSoft Group / Manila, Philippines

Šio labai staigiai plintančio viruso padarytą žalą galima įvertinti dešimčia milijardų dolerių, todėl jis laikomas daugiausiai žalos padarusiu virusu nuo pat kompiuterių eros pradžios.

Plitimo būdai 

Virusas suranda visus prie užkrėsto kompiuterio prijungtus diskus ir pakeičia rastas *.JPG, *.JPEG, *.VBS, *.VBE, *.JS, *.JSE, *.CSS, *.WSH, *.SCT ir *.HTA rinkmenas į savo kopijas, palikdamas originalų failo pavadinimą, bet pridėdamas .VBS plėtinį. Taip pat programėlė ieško *.MP3 ir *.MP2 failų, kuriuos suradusi paslepia, ir vietoj jų į jų vietą patalpina savo kopijas. Virusas plinta išsiųsdamas savo kopijas visiems Microsoft Outlook adresų knygelėje esantiems adresatams.

Variantai 
Yra išplatinta daugybė ILOVEYOU viruso variantų. Čia pateikiamos populiariausi:

 Prisegtas failas: LOVE-LETTER-FOR-YOU.TXT.vbsTema: „ILOVEYOU“Laiško tekstas: „kindly check the attached LOVELETTER coming from me.“
 Prisegtas failas: Very Funny.vbsTema: „fwd: Joke“Laiško teksto nėra
 Prisegtas failas: mothersday.vbsTema: „Mothers Day Order Confirmation“Laiško tekstas: „We have proceeded to charge your credit card for the amount of $326.92 for the mothers day diamond special. We have attached a detailed invoice to this email. Please print out the attachment and keep it in a safe place. Thanks Again and Have a Happy Mothers Day! mothersday@subdimension.com“
 Prisegtas failas: virus_warning.jpg.vbsTema: „Dangerous Virus Warning“Laiško tekstas: „There is a dangerous virus circulating. Please click attached picture to view it and learn to avoid it.“
 Prisegtas failas: protect.vbsTema: „Virus ALERT!!!“Laiško tekstas: „a long message regarding VBS. LoveLetter. A“
 Prisegtas failas: Important.TXT.vbsTema: „Important! Read carefully!!“Laiško tekstas: „Check the attached IMPORTANT coming from me!“
 Prisegtas failas: Virus-Protection-Instructions.vbsTema: „How to protect yourself from the IL0VEY0U bug!“Laiško tekstas: „Here's the easy way to fix the love virus.“
 Prisegtas failas: KillEmAll.TXT.VBSTema: „I Cant Believe This!!!“Laiško tekstas: „I Cant Believe I have Just received This Hate Email .. Take A Look!“
 Prisegtas failas: ArabAir.TXT.vbsTema: „Thank You For Flying With Arab Airlines“Laiško tekstas: „Please check if the bill is correct, by opening the attached file“
 Prisegtas failas: IMPORTANT.TXT.vbsTema: „Variant Test“Laiško tekstas: „This is a variant to the vbs virus.“
 Prisegtas failas: Vir-Killer.vbsTema: „Yeah, Yeah another time to DEATH…“Laiško tekstas: „This is the Killer for VBS.LOVE-LETTER.WORM.“
 Prisegtas failas: LOOK.vbsTema: „LOOK!“Laiško tekstas: „hehe…check this out.“
 Prisegtas failas: BEWERBUNG.TXT.vbsTema: „Bewerbung Kreolina“Laiško tekstas: „Sehr geehrte Damen und Herren!“

Nuorodos 
 Informacija apie virusą 

Kenkėjiškos programos